CELEX: 62012TN0003
Language: da
Date: 2012-01-03 00:00:00
Title: Sag T-3/12: Sag anlagt den 3. januar 2012 — Kreyenberg mod KHIM — Kommissionen (MEMBER OF €e euro experts)

3.3.2012   
            
            
               DA
            
            
               Den Europæiske Unions Tidende
            
            
               C 65/18
            
         Sag anlagt den 3. januar 2012 — Kreyenberg mod KHIM — Kommissionen (MEMBER OF €e euro experts)
   (Sag T-3/12)
   2012/C 65/35
   Stævningen er affattet på tysk
   
      Parter
   
   
      Sagsøger: Heinrich Kreyenberg (Ratingen, Tyskland) (ved advokat J. Krenzel)
   
      Sagsøgt: Kontoret for Harmonisering i det Indre Marked (Varemærker og Design) (KHIM)
   
      Den anden part i sagen for appelkammeret: Europa-Kommissionen
   
      Sagsøgerens påstande
   
   
               —
            
            
               Afgørelse truffet den 5. oktober 2011 af Andet Appelkammer ved Kontoret for Harmonisering i det Indre Marked (Varemærker og Design) (sag R 1804/2010-2) annulleres.
            
         
               —
            
            
               Harmoniseringskontoret tilpligtes at betale sagens omkostninger.
            
         
      Søgsmålsgrunde og væsentligste argumenter
   
   
      Det registrerede EF-varemærke, der begæres erklæret ugyldigt: Et figurmærke, der indeholder ordbestanddelene »MEMBER OF €e euro experts«, for varer og tjenesteydelser i klasse 9, 16, 35, 36, 39, 41, 42, 44 og 45
   
      Indehaver af EF-varemærket: Heinrich Kreyenberg
   
      Indgiveren af ugyldighedsbegæringen: Europa-Kommissionen
   
      Begrundelsen for ugyldighedsbegæringen: Tilsidesættelse af artikel 52, stk. 1, litra a), sammenholdt med artikel 7, stk. 1, litra c), i forordning (EF) nr. 207/2009 på grund af en angivelig risiko for vildledning med hensyn til kvaliteten af de varer og tjenesteydelser, der er omfattet af varemærket, Tilsidesættelse af artikel 7, stk. 1, litra h), i forordning nr. 207/2009 på grund af den angivelige identifikation i varemærket af en fra et heraldisk synspunkt efterligning af EU-flaget, som er blevet indgivet til WIPO (circulære nummer 3556) i henhold til artikel 6ter i Pariserkonventionen om beskyttelse af industriel ejendomsret. Tilsidesættelse af artikel 7, stk. 1, litra i), i forordning nr. 207/2009 på grund af monopoliseringen ved sagsøgerens varemærke af »€«-symbolet, hvis grafiske gengivelse er fastlagt ved Kommissionens meddelelse KOM (97) 418 endelig udg.
   
      Annullationsafdelingens afgørelse: Ugyldighedsbegæringen ikke taget til følge.
   
      Appelkammerets afgørelse: Medhold i klagen.
   
      Søgsmålsgrunde: Tilsidesættelse af artikel 7, stk. 1, litra i), i forordning nr. 207/2009, idet der ikke foreligger en identisk overtagelse af det officielle »€«-tegn, som er nødvendig for anvendelsen af denne artikel, og subsidiært under alle omstændigheder fordi undtagelsesbestemmelsen i artikel 6ter, stk. 1, litra c), i Pariserkonventionen er opfyldt, idet omsætningen ikke vil gå ud fra, at sagsøgerens figurmærke står i forbindelse med Den Europæiske Monetære Union (eller Den Europæiske Union). Subsidiært tilsidesættelse af artikel 7, stk.1, litra c) og g), i forordning nr. 207/2009, idet Europa-Kommissionen i sin ugyldighedsbegæring udtrykkeligt havde påberåbt sig artikel 7, stk. 1, litra c), hvorfor det kun kan lægges til grund, at begæringen er blevet formuleret fejlagtigt, og påberåbelsen af registreringshindringen i artikel 7, stk. 1, litra g), der først skete i klagesagen, må anses for at være sket for sent og den kan ikke antages til realitetsbehandling.